**Eiropas Savienības kohēzijas politikas programmas 2021.–2027. gadam 4.1.2. specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju”**

**4.1.2.1. pasākuma “Nacionāla mēroga veselības veicināšanas un slimību profilakses pasākumi”** **projektu iesniegumu atlases nolikums**

|  |  |
| --- | --- |
| Specifiskā atbalsta mērķa vai pasākuma īstenošanu reglamentējošie Ministru kabineta noteikumi | Ministru kabineta 2023. gada 28. novembra noteikumi Nr.694 “Eiropas Savienības kohēzijas politikas programma 2021.–2027. gadam 4.1.2. specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju” 4.1.2.1. pasākuma “Nacionāla mēroga veselības veicināšanas un slimību profilakses pasākumi” īstenošanas noteikumi” (turpmāk – MK noteikumi) |
| Finanšu nosacījumi | Specifiskā atbalsta mērķa 4.1.2.1. pasākuma “Nacionāla mēroga veselības veicināšanas un slimību profilakses pasākumi” īstenošanas noteikumi” (turpmāk – 4.1.2.1. pasākums) plānotais kopējais attiecināmais finansējums ir 13 185 480 *euro,* tai skaitā elastības finansējums 4 715 030 *euro*), tai skaitā Eiropas Sociālā fonda Plus (turpmāk – ESF+) finansējums 11 207 658 *euro* (tai skaitā elastības finansējums 4 007 776 *euro*) un valsts budžeta līdzfinansējums 1 977 822 *euro* (tai skaitā elastības finansējums 707 254 *euro*). **4.1.2.1. pasākumam pieejamais kopējais finansējums ir 8 470 450 *euro*, tai skaitā ESF+ finansējums 7 199 882 *euro* un valsts budžeta līdzfinansējums 1 270 568 *euro*.**Maksimālā ESF+ atbalsta intensitāte nepārsniedz 85 % no projekta kopējām attiecināmajām izmaksām, nepieciešamais valsts budžeta līdzfinansējums – 15%. MK noteikumu 15.1.apakšpunktā noteiktais projekta iesniedzējs – Veselības ministrija, projekta iesniegumā kopējo attiecināmo finansējumu plāno ne vairāk kā 7 220 450 *euro* apmērā, tai skaitā ESF+ finansējumu – ne vairāk kā 6 137 382 *euro*, valsts budžeta līdzfinansējumu – 1 083 068 *euro*. MK noteikumu 15.2.apakšpunktā noteiktais projekta iesniedzējs – Paula Stradiņa Medicīnas vēstures muzejs, projekta iesniegumā kopējo attiecināmo finansējumu plāno ne vairāk kā 1 250 000 *euro* apmērā, tai skaitā ESF+ finansējumu – ne vairāk kā 1 062 500 *euro*, valsts budžeta līdzfinansējumu – 187 500 *euro*. Izmaksas ir attiecināmas, ja tās ir radušās ne agrāk kā 2024. gada 1. janvārī. |
| Projektu iesniegumu atlases īstenošanas veids | Ierobežota projektu iesniegumu atlase  |
| Projekta iesnieguma iesniegšanas termiņš | No 2024. gada 3.janvāra | līdz 2024. gada 4.martam. |
| Termiņš projekta iesnieguma iesniegšanai priekšizskatīšanā | No 2024. gada 3.janvāra | līdz 2024. gada 5.februārim. |

1. Prasības projektu iesniedzējiem un sadarbības partneriem
2. Projekta iesniedzēji, atbilstoši MK noteikumu 15. punktam, ir
	1. vadošā valsts pārvaldes iestāde veselības nozarē, kas izstrādā, organizē un uzrauga valsts politiku sabiedrības veselības jomā, – Veselības ministrija;
	2. tiešās valsts pārvaldes iestāde veselības nozarē, kas izglīto sabiedrību veselības pratības jautājumos, piedaloties un organizējot sabiedrības veselības veicināšanas pasākumus dažādām mērķauditorijām, – Paula Stradiņa Medicīnas vēstures muzejs.
3. Saskaņā ar MK noteikumu 16. punktu projekta iesniedzējs – Veselības ministrija atbilstoši deleģētajām valsts pārvaldes funkcijām sadarbības partneru statusā pasākumā var iesaistīt veselības nozares valsts pārvaldes iestādes un valsts kapitālsabiedrības, kas izstrādā, organizē, uzrauga un ievieš valsts politiku sabiedrības veselības jomā, – Slimību profilakses un kontroles centru, Neatliekamās medicīniskās palīdzības dienestu, Veselības inspekciju, valsts sabiedrību ar ierobežotu atbildību “Bērnu klīniskā universitātes slimnīca”, Latvijas Antidopinga biroju.
4. Atbalstāmās darbības un izmaksas
5. 4.1.2.1. pasākuma ietvaros ir atbalstāmas darbības, kas noteiktas MK noteikumu 26. punktā.
6. Projekta iesniegumā plāno izmaksas atbilstoši MK noteikumu 27., 28., 29., 30., 31., 32. un 33. punktam.
7. Projektu īsteno ne ilgāk kā līdz 2029. gada 31. decembrim.
8. Izmaksu plānošanā jāņem vērā:
	1. Finanšu ministrijas 2023. gada 25. septembra vadlīnijas  Nr.1.2. “Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.–2027. gada plānošanas periodā”, kas pieejamas tīmekļa vietnē – [*https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda*](https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda) ;
	2. Finanšu ministrijas 2023. gada 25. septembra vadlīnijas  Nr.1.1. “Vadlīnijas par vienkāršoto izmaksu izmantošanas iespējām un to piemērošana Eiropas Savienības kohēzijas politikas programmas 2021.–2027. gadam ietvaros”, kas pieejamas tīmekļa vietnē – [*https://www.esfondi.lv/normativie-akti-un-dokumenti/2021-2027-planosanas-periods/vadlinijas-par-vienkarsoto-izmaksu-izmantosanas-iespejam-un-to-piemerosana-eiropas-savienibas-kohezijas-politikas-programmas-2021-2027-gadam-ietvaros*](https://www.esfondi.lv/normativie-akti-un-dokumenti/2021-2027-planosanas-periods/vadlinijas-par-vienkarsoto-izmaksu-izmantosanas-iespejam-un-to-piemerosana-eiropas-savienibas-kohezijas-politikas-programmas-2021-2027-gadam-ietvaros) .
9. Projektu iesniegumu noformēšanas un iesniegšanas kārtība
10. Projekta iesniegumu iesniedz Kohēzijas politikas fondu vadības informācijas sistēmā (turpmāk – KPVIS) <https://projekti.cfla.gov.lv/>:
	1. juridiska persona, kura nav KPVIS e-vides lietotāja, iesniedz līguma un lietotāju tiesību veidlapas atbilstoši tīmekļvietnē <https://www.cfla.gov.lv/lv/par-e-vidi> norādītajam;
	2. ja juridiskai personai, kura ir KPVIS e-vides lietotāja, nepieciešams labot, anulēt vai piešķirt lietotāju tiesības, tā iesniedz lietotāju tiesību veidlapu atbilstoši tīmekļvietnē <https://www.cfla.gov.lv/lv/par-e-vidi> norādītajam.
11. KPVIS aizpilda projekta iesnieguma datu laukus un pievieno šādus dokumentus:
	1. projekta iesnieguma sadaļā “Projekta budžeta kopsavilkums” norādīto izmaksu apmēru pamatojošos dokumentus (ja tādi ir), vai projekta budžetā iekļauto izmaksu aprēķina atšifrējumu, kas pamato projekta budžetā iekļauto izmaksu apmēru:
		1. paredzēto materiāltehnisko līdzekļu un aprīkojuma izmaksu aprēķinus pamatojošie dokumenti (ja attiecināms);
		2. uzņēmuma/pakalpojumu līgumu izmaksu aprēķina atšifrējumu, kas pamato plānoto izmaksu apmēru uz vienu vienību (informācija par veiktajām tirgus aptaujām, statistikas datiem, pieredzi līdzīgos projektos u. tml.);
	2. ar sadarbības partneriem noslēgtos sadarbības līgumus (kopijas), ja uz projekta iesniegšanas brīdi tie ir noslēgti (attiecināms uz projekta iesniedzēju – Veselības ministrija);
	3. sadarbības partneru apliecinājumus par informētību attiecībā uz interešu konflikta jautājumu regulējumu un to integrāciju iekšējās kontroles sistēmā (projektu iesniegumu atlases nolikuma (turpmāk – nolikums) 4. pielikums “Apliecinājums par informētību attiecībā un interešu konflikta jautājumu regulējumu un to integrāciju iekšējās kontroles sistēmā” (attiecināms uz projekta iesniedzēju – Veselības ministrija);
	4. informāciju, kas nepieciešama, lai izvērtētu projekta saimniecisko raksturu (attiecināms uz projekta iesniedzēju – Paula Stradiņa Medicīnas vēstures muzejs):
		1. ja projekts nav saistīts ar saimnieciskās darbības veikšanu (prognozējamie ieņēmumi no saimnieciskās darbības atbalstāmajā objektā **nepārsniedz 50 % gadā** no kultūras objekta kopējām izmaksām projekta pārskata periodā (projekta dzīves cikla laikā)) – aprakstu ar informāciju, kā plānots organizēt saimniecisko darbību, tai skaitā indikatīvo aprēķinu par kultūras institūcijas prognozējamiem ieņēmumiem no saimnieciskās darbības atbalstītajā objektā un kopējām izmaksām projekta pārskata periodā (projekta dzīves cikla laikā),
		2. ja projekts ir saistīts ar saimnieciskās darbības veikšanu (prognozējamie ieņēmumi no saimnieciskās darbības atbalstāmajā objektā **pārsniedz 50 % gadā** no kultūras objekta kopējām izmaksām projekta pārskata periodā (projekta dzīves cikla laikā)) – aprakstu ar informāciju, kā plānots organizēt saimniecisko darbību un ka projektam nav ietekmes uz konkurenci un tirdzniecību Eiropas Savienības iekšējā tirgū, proti, projekta pārskata periodā (projekta dzīves cikla laikā) no visiem kultūras jomā sniegto pakalpojumu saņēmējiem atbalstītajā objektā gadā vairāk nekā 85 % ir Latvijas iedzīvotāji (šāds projekts tiek uzskatīts par projektu, kuram nav ietekmes uz konkurenci un tirdzniecību Eiropas Savienības iekšējā tirgū);
	5. papildu informāciju, kas nepieciešama projekta iesnieguma vērtēšanai, ja to nav iespējams integrēt projekta iesniegumā (ja attiecināms).
12. Projekta iesniegumā atsauces uz pielikumiem norāda precīzi, nodrošinot to identificējamību..
13. Lai nodrošinātu kvalitatīvu projekta iesnieguma aizpildīšanu, izmanto projektu iesniegumu aizpildīšanas metodiku (nolikuma 1. pielikums)*.*
14. Projekta iesniegumu sagatavo latviešu valodā. Ja kāda no projekta iesnieguma sadaļām vai pielikumiem ir citā valodā, atbilstoši Valsts valodas likumam pievieno Ministru kabineta 2000. gada 22. augusta noteikumu Nr. 291 “Kārtība, kādā apliecināmi dokumentu tulkojumi valsts valodā” noteiktajā kārtībā vai notariāli apliecinātu tulkojumu valsts valodā.
15. Projekta iesniegumā summas norāda *euro* ar precizitāti līdz 2 cipariem aiz komata.
16. **Projekta iesniegumu iesniedz līdz projektu iesniegumu iesniegšanas beigu termiņam**.
17. Ja projekta iesniegums iesniegts pēc projektu iesniegumu iesniegšanas beigu datuma, tas netiek vērtēts. Centrālā finanšu un līgumu aģentūra (turpmāk – sadarbības iestāde) par to informē projekta iesniedzēju.
18. Projekta iesniedzējam pēc projekta iesnieguma iesniegšanas sadarbības iestādē, tiek nosūtīta KPVIS automātiski sagatavota elektroniskā pasta vēstule par projekta iesnieguma iesniegšanu.
19. Konsultatīvais atbalsts ierobežotā projektu iesniegumu atlasē
20. Projekta iesniedzējs, sagatavojot projekta iesniegumu, var saņemt sadarbības iestādes konsultatīvo atbalstu projekta iesnieguma sagatavošanai, vienu reizi iesniedzot projekta iesniegumu priekšizskatīšanai KPVIS līdz 2024. gada 5.februārim.
21. Ja projekta iesniegums iesniegts priekšizskatīšanai, sadarbības iestāde 10 darbdienu laikā izskata priekšizskatīšanai saņemto projekta iesniegumu un KPVIS e-vidē sniedz viedokli par projekta iesniegumā norādītās informācijas atbilstību MK noteikumu un šī nolikuma prasībām. Ja nolikuma 23.punktā minētā vērtēšanas komisija ir izveidota līdz projekta iesnieguma iesniegšanai priekšizskatīšanā, atbildīgās iestādes un nozares ministrijas pārstāvji, kuri norīkoti darbam vērtēšanas komisijā, var iesaistīties priekšizskatīšanai iesniegtā projekta iesnieguma izskatīšanā. **Priekšizskatīšanā sniegtajam viedoklim un komentāriem ir rekomendējošs raksturs**.
22. Pēc priekšizskatīšanas projekta iesniedzējam ir tiesības precizēt projekta iesniegumu, ievērojot noteikto projektu iesniegumu iesniegšanas beigu termiņu.
23. Ja pēc projekta iesnieguma iesniegšanas sadarbības iestāde projekta iesniegumā konstatē tehniskas neprecizitātes vai tādas nepilnības, ko var novērst līdz šī nolikuma 30. punktā noteiktā lēmuma pieņemšanai, sadarbības iestāde KPVIS ziņojuma veidā informē projekta iesniedzēju par konstatētajām neprecizitātēm un to novēršanai veicamajām darbībām, nosakot izpildes termiņu.
24. Pēc šī nolikuma 19. punktā norādītās informācijas saņemšanas projekta iesniedzējam ir tiesības sadarbības iestādes noteiktajā termiņā precizēt projekta iesniegumu, nemainot to pēc būtības. Pēc precizējumu veikšanas projekta iesniedzējs atkārtoti iesniedz projekta iesniegumu KPVIS.
25. Pēc šī nolikuma 19. punktā minētajā ziņojumā norādītā izpildes termiņa vērtēšanas komisija izvērtē projekta iesniegumu un sniedz atzinumu šī nolikuma V. nodaļā noteiktajā kārtībā. Gadījumā, ja projekta iesniegums nav atkārtoti iesniegts šī nolikuma 19. punktā noteiktajā kārtībā, komisija vērtē projekta iesnieguma sākotnēji iesniegtās informācijas apjomā.
26. Pēc šī nolikuma 16. punktā noteiktā termiņa un 19. punktā minētajā ziņojumā norādītā termiņā šajā nodaļā noteiktais konsultatīvais atbalsts netiek nodrošināts.
27. Projektu iesniegumu vērtēšanas kārtība
28. Projektu iesniegumu vērtēšanai sadarbības iestādes vadītājs ar rīkojumu izveido Eiropas Savienības fondu 2021.–2027. gada plānošanas perioda vadības likuma (turpmāk – Likums) 21. panta prasībām atbilstošu projektu iesniegumu vērtēšanas komisiju (turpmāk – vērtēšanas komisija), vērtēšanas komisijas sastāva izveidē ievērojot likuma “Par interešu konflikta novēršanu valsts amatpersonu darbībā” un Regulas 2018/1046[[1]](#footnote-2) 61. pantā noteikto.
29. Vērtēšanas komisijas locekļi ir atbildīgi par projektu iesniegumu savlaicīgu, objektīvu un rūpīgu izvērtēšanu atbilstoši Latvijas Republikas un Eiropas Savienības normatīvajiem aktiem, kā arī ir atbildīgi par objektivitātes un konfidencialitātes ievērošanu.
30. Vērtēšanas komisija pēc projektu iesniegumu iesniegšanas termiņa beigām vērtē projektu iesniegumus saskaņā ar projektu iesniegumu vērtēšanas kritērijiem, ievērojot projektu iesniegumu vērtēšanas kritēriju piemērošanas metodikā noteikto (nolikuma 2. pielikums) un KPVIS aizpildot projekta iesnieguma vērtēšanas veidlapu.
31. Pirms šī nolikuma 25. punktā noteiktās vērtēšanas uzsākšanas komisija pārbauda *sadarbības partnera - valsts sabiedrību ar ierobežotu atbildību “Bērnu klīniskā universitātes slimnīca” (turpmāk – sadarbības partneris BKUS)*, ja projektā ir paredzēta tā iesaiste, atbilstību Likuma 22. pantā noteiktajiem izslēgšanas noteikumiem, ievērojot MK noteikumos Nr. 408[[2]](#footnote-3) noteikto kārtību, un veic sadarbības partnera BKUS, ja tāds projektā ir paredzēts, pārbaudi atbilstoši Starptautisko un Latvijas Republikas nacionālo sankciju likuma 11.2 pantam. Ja projekta iesniedzējs neatbilst, taču sadarbības partneris BKUS atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums nav uzskatāms par noraidītu, bet šī nolikuma 28. punktā noteiktajā atzinumā iekļauj nosacījumu izslēgt attiecīgo sadarbības partneri BKUS no dalības projektā.
32. Projekta iesnieguma atbilstību projektu vērtēšanas kritērijiem vērtē, vispirms izvērtējot visus neprecizējamos un pēc tam – precizējamos kritērijus šādā secībā:
	1. vienotie kritēriji (kritērijus Nr.1.1., Nr.1.2., Nr.1.4., Nr.1.6. un Nr.1.8. vērtē sadarbības iestādes pārstāvji, kas ietverti vērtēšanas komisijā, kritērijus Nr.1.3., Nr.1.5., Nr.1.7. un Nr.1.9. vērtē visi balsstiesīgie vērtēšanas komisijas locekļi),
	2. vienotie izvēles kritēriji (vērtē visi balsstiesīgie vērtēšanas komisijas locekļi),
	3. specifiskie atbilstības kritēriji (vērtē visi balsstiesīgie vērtēšanas komisijas locekļi).
33. Vērtēšanas komisijas lēmums tiek atspoguļots vērtēšanas komisijas atzinumā par projekta iesnieguma virzību apstiprināšanai, apstiprināšanai ar nosacījumu vai noraidīšanai.
34. Pēc precizētā projekta iesnieguma saņemšanas sadarbības iestādē komisija izvērtē precizēto projekta iesniegumu atbilstoši kritērijiem, kuru izpildei tika izvirzīti papildu nosacījumi, kā arī kritērijiem, kuru vērtējumu maina precizētajā projekta iesniegumā ietvertā informācija, un aizpilda projekta iesnieguma vērtēšanas veidlapu KPVIS.
35. Lēmuma pieņemšanas un paziņošanas kārtība
36. Sadarbības iestāde, pamatojoties uz vērtēšanas komisijas sniegto atzinumu, pieņem lēmumu (turpmāk – lēmums) par:
	1. projekta iesnieguma apstiprināšanu;
	2. projekta iesnieguma apstiprināšanu ar nosacījumu;
	3. projekta iesnieguma noraidīšanu.
37. Lēmumu sadarbības iestāde pieņem trīs mēnešu laikā pēc projektu iesniegumu iesniegšanas beigu datuma.
38. Pirms nolikuma 30.1. apakšpunktā noteiktā lēmuma pieņemšanas vai 37.1. apakšpunktā noteiktā atzinuma izdošanas sadarbības iestāde atkārtoti pārbauda sadarbības partnera BKUS, ja projektā ir paredzēta tā iesaiste, atbilstību Likuma 22. pantā noteiktajiem izslēgšanas noteikumiem, ievērojot MK noteikumos Nr. 408[[3]](#footnote-4) noteikto kārtību, un veic sadarbības partnera BKUS, ja tāds projektā ir paredzēts, pārbaudi atbilstoši Starptautisko un Latvijas Republikas nacionālo sankciju likuma 11.2 pantam. Ja pirms 37.1. apakšpunktā noteiktā atzinuma izdošanas iepriekš minētais sadarbības partneris BKUS, ja tāds projektā ir paredzēts, atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums uzskatāms par noraidītu neatkarīgi no vērtēšanas komisijas 29. punktā noteiktā atzinuma.
39. Lēmumu par projekta iesnieguma apstiprināšanu sadarbības iestāde pieņem, ja tiek izpildīti visi turpmāk minētie nosacījumi:
	1. uz projekta iesniedzēju un sadarbības partneri, ja tāds projektā ir paredzēts, nav attiecināms neviens no Likuma 22. pantā minētajiem izslēgšanas noteikumiem;
	2. projekta iesniedzējam un sadarbības partnerim, ja tāds projektā ir paredzēts, un ar tiem saistītajām, Starptautisko un Latvijas Republikas nacionālo sankciju likuma 11.2 panta pirmajā daļā minētajām fiziskajām personām nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
	3. projekta iesniegums atbilst projektu iesniegumu vērtēšanas kritērijiem.
40. Lēmumu var pieņemt par katru projektu atsevišķi, negaidot visu projektu vērtēšanas rezultātus.
41. Lēmumu par projekta iesnieguma apstiprināšanu ar nosacījumu pieņem, ja projekta iesniedzējam nepieciešams veikt sadarbības iestādes noteiktās darbības, lai projekta iesniegums pilnībā atbilstu projektu iesniegumu vērtēšanas kritērijiem un projektu varētu atbilstoši īstenot. Ja projekta iesniegums ir apstiprināts ar nosacījumu, projekta iesniedzējs veic tikai darbības, kuras ir noteiktas lēmumā par projekta iesnieguma apstiprināšanu ar nosacījumu, nemainot projekta iesniegumu pēc būtības.
42. Lēmumu par projekta iesnieguma noraidīšanu sadarbības iestāde pieņem, ja iestājas vismaz viens no nosacījumiem:
	1. uz sadarbības partneri attiecas vismaz viens no Likuma 22. pantā minētajiem izslēgšanas noteikumiem;
	2. attiecībā uz sadarbības partneri, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt projekta iesniedzēju darbībās, kas saistītas ar filiāli, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
	3. projekta iesniedzējs nav uzaicināts iesniegt projekta iesniegumu.
43. Ja projekta iesniegums ir apstiprināts ar nosacījumu, pēc precizētā projekta iesnieguma iesniegšanas, pamatojoties uz vērtēšanas komisijas atzinumu par nosacījumu izpildi vai neizpildi, sadarbības iestāde izdod atzinumu par:
	1. lēmumā noteikto nosacījumu izpildi, ja precizētais projekta iesniegums iesniegts lēmumā noteiktajā termiņā un ar precizējumiem projekta iesniegumā ir izpildīti visi lēmumā izvirzītie nosacījumi;
	2. lēmumā noteikto nosacījumu neizpildi, atzīstot projekta iesniegumu par noraidāmu, ja kāds no lēmumā noteiktajiem nosacījumiem netiek izpildīts vai netiek izpildīts lēmumā noteiktajā termiņā vai ja projekta iesniedzēja iesniegtās informācijas dēļ projekta iesniegums neatbilst projektu iesniegumu vērtēšanas kritērijiem.
44. Lēmumu par projekta iesnieguma apstiprināšanu, apstiprināšanu ar nosacījumu, noraidīšanu un atzinumu par nosacījumu izpildi sadarbības iestāde sagatavo elektroniska dokumenta formātā un projekta iesniedzējam paziņo normatīvajos aktos noteiktajā kārtībā. Lēmumā par projekta iesnieguma apstiprināšanu vai atzinumā par nosacījumu izpildi tiek iekļauta informācija par vienošanās slēgšanas procedūru.
45. Informāciju par apstiprinātajiem projektu iesniegumiem sadarbības iestāde publicē tīmekļa vietnē [www.esfondi.lv](http://www.esfondi.lv).
46. Papildu informācija
47. Jautājumus par projekta iesnieguma sagatavošanu un iesniegšanu lūdzam:
	1. sūtīt uz tīmekļa vietnē https://www.cfla.gov.lv/lv/4-1-2-1 norādītās kontaktpersonas elektroniskā pasta adresi vai pasts@cfla.gov.lv vai
	2. vērsties sadarbības iestādes Klientu apkalpošanas centrā (Meistaru ielā 10, Rīgā, vai zvanot pa tālruni +371 22099777).
48. Projekta iesniedzējs jautājumus par konkrēto projektu iesniegumu atlasi iesniedz ne vēlāk kā divas darbdienas līdz projektu iesniegumu iesniegšanas beigu termiņam.
49. Atbildes uz iesūtītajiem jautājumiem tiks nosūtītas elektroniski jautājuma uzdevējam.
50. Tehniskais atbalsts par projekta iesnieguma aizpildīšanu KPVIS e-vidē tiek sniegts sadarbības iestādes oficiālajā darba laikā, aizpildot KPVIS pieteikumu , rakstot uz vis@cfla.gov.lv vai zvanot pa tālruni +371 20003306.
51. Aktuālā informācija par projektu iesniegumu atlasi un atbildes uz biežāk uzdotajiem jautājumiem ir pieejamas tīmekļa https://www.cfla.gov.lv/lv/4-1-2-1.
52. Vienošanās par projekta īstenošanu projekta (3.pielikums) teksts vienošanās slēgšanas procesā var tikt precizēts atbilstoši projekta specifikai.

**Pielikumi:**

1. pielikums. Projekta iesnieguma aizpildīšanas metodika uz 38 lapām.

2. pielikums. Projektu iesniegumu vērtēšanas kritēriji un to piemērošanas metodika uz 16 lapām.

3. pielikums. Vienošanās[[4]](#footnote-5) par projekta īstenošanu projekts uz 16 lapām.

4. pielikums Apliecinājums par informētību attiecībā un interešu konflikta jautājumu regulējumu un to integrāciju iekšējās kontroles sistēmā uz 2 lapām.

*A.Čāčus, 27056689*

*Anita.Cacus@cfla.gov.lv*

1. Eiropas Parlamenta un Padomes 2018. gada 18. jūlija Regula (ES, Euratom) 2018/1046 par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 [↑](#footnote-ref-2)
2. Ministru kabineta 2023. gada 13. jūlija noteikumi Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā”. [↑](#footnote-ref-3)
3. Ministru kabineta 2023. gada 13. jūlija noteikumi Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā”. [↑](#footnote-ref-4)
4. *Vienošanās par projekta īstenošanu tiek parakstīta KPVIS un netiek noformēta atsevišķa elektroniska dokumenta formā. Nolikuma pielikumā pievienota Vienošanās par projekta īstenošanu standartformas priekšskatījuma izdruka un tā satur būtiskākos projekta īstenošanas nosacījumus. Izdrukā ar simbolu “@” apzīmēti mainīgie elementi.*  [↑](#footnote-ref-5)